62018TO0702_INF
A Törvényszék (nyolcadik tanács) 2019. június 12‑i végzése –Durand és társai kontra Parlament
(T‑702/18. sz. ügy)
„Intézményi mulasztás megállapítása és megsemmisítés iránti kereset – Agrárpolitika – 1/2005/EK rendelet – Állatjólét – Az európai parlamenti képviselőknek egy vizsgálati bizottság létrehozására irányuló kérelme – A Parlament álláspontja – Keresettel nem megtámadható jogi aktus – Tájékoztató aktus – Elfogadhatatlanság”
1.
Intézményi mulasztás megállapítása iránti kereset – Intézményi mulasztás – Fogalom – Cselekvés elmulasztása – Nem kielégítő jogi aktus – A Parlament azon határozata, hogy egy bizottságot bíz meg a végrehajtásról szóló jelentés elkészítésével – A vizsgálati bizottság létrehozására irányuló kérelmet hallgatólagosan elutasító határozat – Kizártság
(EUMSZ 265. cikk)
(lásd: 21–23., 29., 30. pont)
2.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Pusztán tájékoztató jellegű aktus – Kizártság
(EUMSZ 263. cikk)
(lásd: 33–35. pont)
Tárgy
Elsődlegesen az annak megállapítása iránt az EUMSZ 265. cikk alapján benyújtott kérelem, hogy a Parlament – az Elnöki Értekezlet döntése nyomán – jogellenesen mulasztott el határozatot hozni egy vizsgálati bizottság létrehozása iránt 2018. július 17‑én benyújtott kérelemről, másodlagosan a Parlament elnökének 2018. szeptember 21‑i levelében szereplő határozat megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék Pascal Durand‑t és a mellékletben megnevezett többi felperest kötelezi a költségek viselésére.